Vitšuga

Vitšuga on linn Venemaal Ivanovo oblastis, Vitšuga rajooni keskus. Asub 30 km Kinešmast edelas Volga lisajõe Vitšuga ääres.

Linn rajati 1925. aastal 19 töölisküla ja mitme küla liitmise teel.

1932. aastal toimus Vitšugas leivanormide järsu vähendamise tõttu tööliste streik ja ülestõus, mille käigus kukutati linnas nõukogude võim. Linna saadeti sõjavägi. Mässu mahasurumise käigus hukkus mitusada töölist.

Vitšuga on tekstiilitööstuse keskus.

Ivanovo oblasti linnad